། དོན་བྱེད་ནུས་སྟོང་དེ། དངོས་གྱུར་གྱི་
ནམ་མཁའ་རྟག་པར་སྒྲུབ་པར་བྱེད་པའི་མ་ངེས་པའི་རྟགས་ཡིན་པའི་ཕྱིར།
མ་གྲུབ་ན། དོན་བྱེད་ནུས་སྟོང་ཆོས་ཅན། ཁྱོད་དངོས་གྱུར་གྱི་ནམ་མཁའ་
རྟག་པར་སྒྲུབ་པར་བྱེད་པའི་མ་ངེས་པའི་རྟགས་ཡིན་པར་ཐལ། ཁྱོད་དེ་

187

སྒྲུབ་ཀྱི་མཐུན་ཕྱོགས་ལ་ཁྱབ་བྱེད་དང་། མི་མཐུན་ཕྱོགས་ལ་རྣམ་གཉིས་སུ་
འཇུག་པའི་དངོས་ཀྱི་མ་ངེས་པའི་རྟགས་ཡིན་པའི་ཕྱིར། དེ་ལ་ཁོ་ན་རེ། དེ་
མི་འཐད་པར་ཐལ། དོན་བྱེད་ནུས་སྟོང་དེ། དངོས་གྱུར་གྱི་ནམ་མཁའ་
རྟག་པར་སྒྲུབ་པར་བྱེད་པའི་དོན་ལ་ལྟོས་ནས་མ་གྲུབ་པའི་རྟགས་ཡིན་
པའི་ཕྱིར། དེར་ཐལ། དེ་དེ་སྒྲུབ་ཀྱི་ཆོས་ཅན་གྱི་ངོ་བོ་མེད་ནས་མ་གྲུབ་པའི་
རྟགས་ཡིན་པའི་ཕྱིར། དེར་ཐལ། དངོས་གྱུར་གྱི་ནམ་མཁའ་དེ་དེ་སྒྲུབ་ཀྱི་
ཤེས་འདོད་ཆོས་ཅན་ཡིན་པ་གང་ཞིག དེ་མེད་པ་ཡིན་པའི་ཕྱིར་ན་མ་ཁྱབ།
དེ་མེད་པ་ཡིན་ཀྱང་། དེ་ཤེས་འདོད་ཆོས་ཅན་དུ་བཟུང་བའི་སྦྱོར་བའི་
རྟགས་ཡིན་ན། སྦྱོར་བ་དེའི་མ་གྲུབ་པའི་རྟགས་ཡིན་པས་མ་ཁྱབ་པའི་ཕྱིར།
གཞི་མ་གྲུབ་པ་རེ་ཆོས་ཅན་དུ་བཟུང་བའི་དེ་སྒྲུབ་ཀྱི་ཕྱོགས་ཆོས་ཅན་གྱི་
གཏན་ཚིགས་མང་བོ་ཡོད་པའི་ཕྱིར། དེར་ཐལ། ཆོས་ཅན་གཞི་མ་གྲུབ་པ་
རེ་བཟུང་བའི་ཕྱོགས་ཆོས་ཅན་གྱི་རྟགས་ལྟར་སྣང་ཡོད་པ་གང་ཞིག དེ་

འདྲ་བའི་རྟགས་ཡང་དག་ཡོད་པའི་ཕྱིར། དང་བོ་གྲུབ་སྟེ། ཕུང་བོ་དང་
རང་བཞིན་གཅིག་དང་ཐ་དད་གང་རུང་དུ་མ་གྲུབ་པའི་རྟགས་ཀྱིས་ཕུང་
བོ་དང་མཚན་ཉིད་མི་མཐུན་པའི་རང་སྐྱ་ཐུབ་པའི་རྫས་ཡོད་ཀྱི་བདག་
མེད་དངོས་སུ་སྒྲུབ་པར་བྱེད་པའི་ཕྱོགས་ཆོས་གྲུབ་པར་སྡེ་བདུན་རྒྱན་ལས་
188

གསུངས་པའི་ཕྱིར། གཉིས་པ་གྲུབ་སྟེ། མ་སྐྱེས་པ་དེ། གྲངས་ཅན་གྱི་འདོད་
པའི་ཁྱད་ཆོས་ལྔ་ལྡན་གྱི་བདག་དེ། མུ་སྟེགས་པས་སྒྲོ་བཏགས་པ་ལྟར་མེད་
པར་སྒྲུབ་པར་བྱེད་པའི་རྟགས་ཡང་དག་ཡིན་པར་འཇུག་པ་ལས་གསུངས་
པའི་ཕྱིར།
གསུམ་པ་དེ་སྒྲུབ་ཀྱི་མ་ངེས་པའི་རྟགས་བཤད་པ་ལ། མཚན་ཉིད། དབྱེ་
བ། སྒྲ་དོན་གསུམ། དང་བོ་ནི། ཁྱོད་དེ་སྒྲུབ་ཀྱི་ཕྱོགས་ཆོས་གང་ཞིག ཁྱོད་
དེ་སྒྲུབ་ལ་ཕྱོགས་ཆོས་ཅན་དུ་སོང་བའི་གང་ཟག་གིས་དེ་སྒྲུབ་ཀྱི་ཁྱབ་པ་
རྣལ་མར་ཡང་མ་ངེས་ཕྱིན་ཅི་ལོག་ཏུ་ཡང་མ་ངེས་པའི་གཏན་ཚིགས་ཡིན་
པ་དེ། ཁྱོད་དེ་སྒྲུབ་ཀྱི་མ་ངེས་པའི་གཏན་ཚིགས་ཡིན་པའི་མཚན་ཉིད།
གཉིས་པ་དེ་ལ་དབྱེ་ན། དེ་སྒྲུབ་ཀྱི་ཐུན་མོང་མ་ཡིན་པའི་མ་ངེས་པའི་གཏན་
ཚིགས་དང་། ཐུན་མོང་བའི་མ་ངེས་པའི་གཏན་ཚིགས་གཉིས། དང་བོའི་
མཚན་ཉིད་ཡོད་དེ། ཁྱོད་དེ་སྒྲུབ་ཀྱི་ཕྱོགས་ཆོས་གང་ཞིག ཁྱོད་དེ་སྒྲུབ་ལ་
ཕྱོགས་ཆོན་ཅན་དུ་སོང་བའི་གང་ཟག་གིས་ཁྱོད་དེ་སྒྲུབ་ཀྱི་མཐུན་ཕྱོགས་
ལ་འཇུག་པར་མ་ངེས། མི་མཐུན་ཕྱོགས་ལ་ཡང་འཇུག་པར་མ་ངེས་པ་ཡིན་
པ་དེ། ཁྱོད་དེ་སྒྲུབ་ཀྱི་ཐུན་མོང་མ་ ཡིན་པའི་ངེས་པའི་གཏན་ཚིགས་ཡིན་
པའི་མཚན་ཉིད། དེ་ལ་དབྱེ་ན། ཁྱོད་དེ་སྒྲུབ་ཀྱི་མཐུན་ཕྱོགས་ཁོ་ན་ལ་ཡོད་
189

ཀྱང་། ཁྱོད་དེ་སྒྲུབ་ལ་ཕྱོགས་ཆོས་ཅན་དུ་སོང་བའི་གང་ཟག་གིས་ཁྱོད་དེ་
སྒྲུབ་ཀྱི་མཐུན་ཕྱོགས་ལ་འཇུག་པར་མ་མཐོང་བའི་དེ་དང་། ཁྱོད་དེ་སྒྲུབ་
ཀྱི་མི་མཐུན་ཕྱོགས་ཁོ་ན་ལ་ཡོད་ཅིང་ཁྱོད་དེ་སྒྲུབ་ལ་ཕྱོགས་ཆོས་ཅན་དུ་
སོང་བའི་གང་ཟག་གིས་ཁྱོད་དེ་སྒྲུབ་ཀྱི་མི་མཐུན་ཕྱོགས་ལ་འཇུག་པར་མ་
མཐོང་བའི་དེ་དང་། ཁྱོད་དེ་སྒྲུབ་ཀྱི་མཐུན་ཕྱོགས་མི་མཐུན་ཕྱོགས་གཉིས་
ཀར་ཡོད་ཀྱང་། ཁྱོད་དེ་སྒྲུབ་ལ་ཕྱོགས་ཆོས་ཅན་དུ་སོང་བའི་སྐབས་བབས་
ཀྱི་ཕྱི་རྒོལ་དེས་ཁྱོད་དེ་སྒྲུབ་ཀྱི་མཐུན་ཕྱོགས་ལ་འཇུག་པར་མ་ངེས། མི་
མཐུན་ཕྱོགས་ལ་ཡང་འཇུག་པར་མ་ངེས་པའི་དེ་སྒྲུབ་ཀྱི་ཐུན་མོང་མ་ཡིན་
པའི་མ་ངེས་པའི་གཏན་ཚིགས་གསུམ་ཡོད།དང་བོ་ཡོད་དེ། སྒྲ་མི་རྟག་པར་
སྒྲུབ་པ་ལ་ཉན་བྱ་ལྟ་བུ་ཡིན་པའི་ཕྱིར། གཉིས་པ་ཡོད་དེ། སྒྲ་རྟག་པར་སྒྲུབ་
པ་ལ་ཉན་བྱ་ལྟ་བུ་ཡིན་པའི་ཕྱིར། གསུམ་པ་ཡོད་དེ། ལྷ་ནས་ཚེ་འཕོས་པ་
བསྐལ་དོན་དུ་སོང་བའི་གང་ཟག་ལ། ལྷས་སྦྱིན་དེ་ཚེ་འདིའི་སྔ་མ་དེར་ལྷ་
ནས་ཚེ་འཕོས་པ་ཡིན་པར་སྒྲུབ་པ་ལ། མིག་དང་ལྡན་པ་བཀོད་པ་ལྟ་བུ་
ཡིན་པའི་ཕྱིར། འདི་སྤྱིར་ཐུན་མོང་མ་ཡིན་པའི་མ་ངེས་པ་མིན་ཀྱང་། ལྷ་
ནས་ཚེ་འཕོས་པ་བསྐལ་དོན་དུ་སོང་བའི་ཕྱི་རྒོལ་དེ་ལ་དེ་ལྟར་ཡིན་ཏེ། དེ་
འདྲའི་ཕྱི་རྒོལ་དེས་མིག་དང་ལྡན་པ་དེ། ལྷས་སྦྱིན་ཚེ་འདིའི་སྔ་མར་ལྷ་ནས་

190

ཚེ་འཕོས་པ་ཡིན་པར་སྒྲུབ་པར་བྱེད་པའི་ཕྱོགས་ཆོས་ཡིན་པར་ཚད་མས
ངེས་ཀྱང་། དེ་དེ་སྒྲུབ་ཀྱི་མཐུན་ཕྱོགས་དང་མི་མཐུན་ཕྱོགས་གང་ལ་འཇུག་
པར་མ་ངེས་པ་ཡིན་པའི་ཕྱིར། སྒྲ་དོན་ནི། ཉན་བྱ་ཆོས་ཅན། ཁྱོད་ལ་སྒྲ་མི་
རྟག་པར་སྒྲུབ་པར་བྱེད་པའི་ཐུན་མོང་མ་ཡིན་པའི་མ་ངེས་པའི་གཏན་
ཚིགས་ཞེས་བརྗོད་པའི་རྒྱུ་མཚན་ཡོད་དེ། ཁྱོད་དེ་སྒྲུབ་ལ་ཕྱོགས་ཆོས་ཅན་
དུ་སོང་བའི་ཕྱི་རྒོལ་གྱིས། ཁྱོད་དེ་སྒྲུབ་ཀྱི་ཤེས་འདོད་ཆོས་ཅན་སྐྱོན་མེད་
དང་མཐུན་ཕྱོགས་དང་མི་མཐུན་ཕྱོགས་གསུམ་གྱི་ནང་ནས་དེ་སྒྲུབ་ཀྱི་ཤེས་
འདོད་ཆོས་ཅན་སྐྱོན་མེད་ཁོ་ན་ལ་འཇུག་པར་ངེས་ལ། མཐུན་ཕྱོགས་ལ་
ཡང་ཡོད་པར་མ་ངེས། མི་མཐུན་ཕྱོགས་ལ་ཡང་ཡོད་པར་མ་ངེས་པས་ན།
དེ་སྒྲུབ་ཀྱི་ཐུན་མོང་མ་ཡིན་པའི་མ་ངེས་པའི་གཏན་ཚིགས་ཡིན་ཞེས་
བཤད་པའི་ཕྱིར།
གཉིས་པ། ཐུན་མོང་བའི་མ་ངེས་པའི་གཏན་ཚིགས་ལ་མཚན་ཉིད་
དབྱེ་བ་གཉིས། དང་བོ་ནི། ཁྱོད་དེ་སྒྲུབ་ཀྱི་མ་ངེས་པའི་གཏན་ཚིགས་གང་
ཞིག ཁྱོད་དེ་སྒྲུབ་ལ་ཕྱོགས་ཆོས་ཅན་དུ་སོང་བའི་གང་ཟག་གིས། དེ་སྒྲུབ་
ཀྱི་མཐུན་ཕྱོགས་དང་མི་མཐུན་ཕྱོགས་གང་རུང་ལ་འཇུག་པར་ངེས་པ་དེ།
དེ་སྒྲུབ་ཀྱི་ཐུན་མོང་བའི་མ་ངེས་པའི་གཏན་ཚིགས་ཀྱི་མཚན་ཉིད། གཉིས་

191

པ་དེ་ལ་དབྱེ་ན་དེ་སྒྲུབ་ཀྱི་ཐུན་མོང་བའི་དངོས་ཀྱི་མ་ངེས་པའི་གཏན་
ཚིགས་དང་ཐུན་མོང་བའི་ལྷག་ལྡན་གྱི་མ་ངེས་པའི་གཏན་ཚིགས་གཉིས་
ཡོད་པའི་ཕྱིར། དང་བོ་ནི། དེ་སྒྲུབ་ཀྱི་ཐུན་མོང་བའི་དངོས་ཀྱི་མ་ངེས་པའི་
གཏན་ཚིགས་ལ་མཚན་ཉིད་དབྱེ་བ་གཉིས། དང་བོ་ལ། ཁྱོད་དེ་སྒྲུབ་ཀྱི་
ཕྱོགས་ཆོས་ཡིན་པ་གང་ཞིག དེར་སྒྲུབ་པ་ལ་ཕྱོགས་ཆོས་ཅན་དུ་སོང་བའི་
གང་ཟག་གིས། ཁྱོད་དེ་སྒྲུབ་ཀྱི་མཐུན་ཕྱོགས་ལ་འཇུག་པར་ངེས་པའི་
གཏན་ཚིགས་དེ། དེ་སྒྲུབ་ཀྱི་ཐུན་མོང་བའི་དངོས་ཀྱི་མ་ངེས་པའི་གཏན་
ཚིགས་ཀྱི་མཚན་ཉིད། གཉིས་པ་དབྱེ་བ་ནི་དེ་སྒྲུབ་ཀྱི་ཐུན་མོང་བའི་དངོས་
མཐུན་ཕྱོགས་ལ་ཁྱབ་བྱེད་དུ་འཇུག་པའི་དངོས་ཀྱི་མ་ངེས་པའི་གཏན་
ཀྱི་མ་ངེས་པའི་གཏན་ཚིགས་ལ་བཞི་ཡོད་དེ། མཐུན་ཕྱོགས་ལ་ཁྱབ་བྱེད་མི་
ཚིགས་དང་། མཐུན་ཕྱོགས་ལ་རྣམ་གཉིས་མི་མཐུན་ཕྱོགས་ལ་རྣམ་གཉིས་
སུ་འཇུག་པའི་དངོས་ཀྱི་མ་ངེས་པའི་གཏན་ཚིགས་དང་། དེ་སྒྲུབ་ཀྱི་མཐུན་
ཕྱོགས་ལ་ཁྱབ་བྱེད་མི་མཐུན་ཕྱོགས་ལ་རྣམ་གཉིས་སུ་འཇུག་པའི་དངོས་

ཀྱི་མ་ངེས་པའི་གཏན་ཚིགས་དང་། དེ་སྒྲུབ་ཀྱི་མི་མཐུན་ཕྱོགས་ལ་ཁྱབ་བྱེད་
མཐུན་ཕྱོགས་ལ་རྣམ་གཉིས་སུ་འཇུག་པའི་དངོས་ཀྱི་མ་ངེས་པའི་གཏན་
ཚིགས་དང་བཞི་ཡོད། དང་བོ་ནི། རི་བོང་རྭ་མེད་པ་དེ་སྒྲ་མི་རྟག་པར་སྒྲུབ་
192

པར་བྱེད་པའི་མཐུན་ཕྱོགས་ལ་ཁྱབ་བྱེད། མི་མཐུན་ཕྱོགས་ལ་ཁྱབ་བྱེད་དུ་
འཇུག་པའི་དངོས་ཀྱི་མ་ངེས་པའི་གཏན་ཚིགས་ཡིན་པའི་ཕྱིར། གཉིས་པ་
ཡོད་དེ། དབང་ཤེས་དེ་སྔོན་འཛིན་མིག་ཤེས་མངོན་སུམ་དུ་སྒྲུབ་པར་བྱེད་
པའི་མཐུན་ཕྱོགས་ལ་རྣམ་གཉིས། མི་མཐུན་ཕྱོགས་ལ་རྣམ་གཉིས་སུ་
འཇུག་པའི་དངོས་ཀྱི་མ་ངེས་པའི་གཏན་ཚིགས་ཡིན་ཏེ། དེ་སྒྲུབ་ཀྱི་མཐུན་
ཕྱོགས་ཡིན་ལ་དབང་ཤེས་ཡིན་པ་ནི་སྔོན་འཛིན་དབང་མངོན་དང་སྒྲ་
འཛིན་དབང་མངོན་ལྟ་བུ། དེ་སྒྲུབ་ཀྱི་མཐུན་ཕྱོགས་ཡིན་ལ་དབང་ཤེས་
མིན་པ་ནི་རང་རིག་དང་ཡིད་མངོན་ལྟ་བུ། དེ་སྒྲུབ་ཀྱི་མི་མཐུན་ཕྱོགས་ཡིན་
ལ་དབང་ཤེས་ཡིན་པ་ནི་གངས་རི་སྔོན་པོར་སྣང་པའི་དབང་ཤེས་དང་
ལྗོན་ཤིང་འགྲོ་བར་སྣང་པའི་དབང་ཤེས་ལྟ་བུ། དེ་སྒྲུབ་ཀྱི་མི་མཐུན་ཕྱོགས་
ཡིན་ལ་དབང་ཤེས་མིན་པ་ནི་སྒྲ་མི་རྟག་རྟོགས་ཀྱི་རྗེས་དཔག་དང་སྒྲ་རྟག་
འཛིན་རྟོག་པ་ལྟ་བུ་དེ་ཡིན་པའི་ཕྱིར། གསུམ་པ་ཡོད་དེ། བྱས་པ་དེ་དུང་སྒྲ་
རྩོལ་བྱུང་དུ་སྒྲུབ་པར་བྱེད་པའི་མཐུན་ཕྱོགས་ལ་ཁྱབ་བྱེད་དང་། མི་མཐུན་
ཕྱོགས་ལ་རྣམ་གཉིས་སུ་འཇུག་པའི་དངོས་ཀྱི་མ་ངེས་པའི་གཏན་ཚིགས་
ཡིན་ཏེ། དེ་སྒྲུབ་ཀྱི་མཐུན་ཕྱོགས་ལ་ཁྱབ་བྱེད་ཡིན་པ་ནི། དེ་སྒྲུབ་ཀྱི་མཐུན་
ཕྱོགས་ལ་རྩོལ་བྱུང་གིས་ཁྱབ། རྩོལ་བྱུང་ལ་བྱས་པས་ཁྱབ་པའི་ཕྱིར། དེ་
193

སྒྲུབ་ཀྱི་མི་མཐུན་ཕྱོགས་ལ་རྣམ་གཉིས་སུ་འཇུག་པ་ནི། མི་མཐུན་ཕྱོགས་
ཡིན་ལ་བྱས་པ་ཡིན་པ་ནི། དཀར་བོ་དང་སྔོན་པོ་ལ་སོགས་པའི་ཁ་དོག་ལྟ་
བུ། དེ་སྒྲུབ་ཀྱི་མི་མཐུན་ཕྱོགས་ཡིན་ལ་བྱས་པ་མིན་པ་ནི། ནམ་མཁའ་ལྟ་བུ་
དེ་ཡིན་པའི་ཕྱིར། བཞི་བ་ཡོད་དེ། བྱས་པ་དེ་དུང་སྒྲ་རྩོལ་བྱུང་མ་ཡིན་པར་
སྒྲུབ་པར་བྱེད་པའི་མི་མཐུན་ཕྱོགས་ལ་ཁྱབ་བྱེད། མཐུན་ཕྱོགས་ལ་རྣམ་
གཉིས་སུ་འཇུག་པའི་དེ་སྒྲུབ་ཀྱི་དངོས་ཀྱི་མ་ངེས་པའི་གཏན་ཚིགས་ཡིན་
ཏེ། དེའི་མི་མཐུན་ཕྱོགས་ལ་ཁྱབ་བྱེད་དང་། མཐུན་ཕྱོགས་ལ་རྣམ་གཉིས་
ཡིན་པའི་ཕྱིར། དང་བོ་གྲུབ་སྟེ། དེ་སྒྲུབ་ཀྱི་མི་མཐུན་ཕྱོགས་ལ་རྩོལ་བྱུང་
གིས་ཁྱབ། རྩོལ་བྱུང་ལ་བྱས་པས་ཁྱབ་པའི་ཕྱིར། རྟགས་གཉིས་པ་གྲུབ་སྟེ།
དེ་སྒྲུབ་ཀྱི་མཐུན་ཕྱོགས་ཡིན་ལ་བྱས་པ་ཡིན་པ་ནི་ཀློག་དང་། མཐུན་ཕྱོགས་
ཡིན་ལ་བྱས་པ་མིན་པ་ནི་ནམ་མཁའ་ལྟ་བུ་ཡིན་པའི་ཕྱིར།
གཉིས་པ། ཐུན་མོང་པའི་ལྷག་ལྡན་གྱི་མ་ངེས་པའི་གཏན་ཚིགས་ལ་
མཚན་ཉིད་དབྱེ་བ་གཉིས། དང་བོ་ནི། ཁྱོད་དེ་སྒྲུབ་ཀྱི་ཐུན་མོང་པའི་མ་
ངེས་པའི་གཏན་ཚིགས་གང་ཞིག ཁྱོད་དེ་སྒྲུབ་ཀྱི་ཕྱོགས་ཆོས་ཅན་དུ་སོང་
བའི་གང་ཟག་གིས། དེ་སྒྲུབ་ཀྱི་མཐུན་ཕྱོགས་ལ་འཇུག་པར་ངེས་ལ་མི་
མཐུན་ཕྱོགས་ལས་ལྡོག་མི་ལྡོག་ཐེ་ཚོམ་ཟ་བ་དང་། མི་མཐུན་ཕྱོགས་ལ་

194

འཇུག་པར་ཚད་མས་ངེས་ལ་མཐུན་ཕྱོགས་ལས་ལྡོག་མི་ལྡོག་ཐེ་ཚོམ་ཟ་བ་
གང་རུང་ཡིན་པར་ངེས་པ་དེ། དེ་སྒྲུབ་ཀྱི་ཐུན་མོང་བའི་ལྷག་ལྡན་གྱི་མ་
ངེས་པའི་གཏན་ཚིགས་ཀྱི་མཚན་ཉིད། གཉིས་པ་དབྱེ་ན། ཡང་དག་ལྷན་
ལྡན་དང་། འགལ་བ་ལྷན་ལྡན་གཉིས་ཡོད་དེ། ཁྱོད་དེ་སྒྲུབ་ཀྱི་ཐུན་མོང་
བའི་མ་ངེས་པའི་གཏན་ཚིགས་ཡིན་པ་གང་ཞིག དེ་སྒྲུབ་ལ་ཕྱོགས་ཆོས་
ཅན་དུ་སོང་བའི་གང་ཟག་གིས། ཁྱོད་དེ་སྒྲུབ་ཀྱི་མཐུན་ཕྱོགས་ལ་འཇུག་
པར་ངེས་ལ་མི་མཐུན་ཕྱོགས་ལས་ལྡོག་མི་ལྡོག་ཐེ་ཚོམ་ཟ་བའི་གཏན་
ཚིགས་དེ། ཡང་དག་ལྷན་ལྡན་གྱི་མ་ངེས་པའི་གཏན་ཚིགས་ཀྱི་མཚན་ཉིད།
མཚན་གཞི་ནི་ཡོད་དེ། ཀུན་མཁྱེན་བསྐལ་དོན་དུ་སོང་བའི་གང་ཟག་གི་
ངོར། ངག་སྨྲ་བའི་གང་ཟག་ལྷས་སྦྱིན་ཆོས་ཅན། ཀུན་མཁྱེན་མ་ཡིན་ཏེ།
ངག་སྨྲ་བའི་ཕྱིར། ཞེས་བཀོད་པ་ལྟ་བུ་དེ་ཡིན་པའི་ཕྱིར། གཉིས་པ། འགལ་
བ་ལྷག་ལྡན་གྱི་མ་ངེས་པའི་གཏན་ཚིགས་ཀྱི་མཚན་ཉིད་ཡོད་དེ། ཁྱོད་དེ་
སྒྲུབ་ཀྱི་ཐུན་མོང་བའི་ལྷག་ལྡན་གྱི་མ་ངེས་པའི་གཏན་ཚིགས་ཡིན་པ་གང་
ཞིག དེ་སྒྲུབ་ལ་ཕྱོགས་ཆོས་ཅན་དུ་སོང་བའི་གང་ཟག་གིས། དེ་སྒྲུབ་ཀྱི་མི་
མཐུན་ཕྱོགས་ལ་འཇུག་པར་ངེས་ལ། མཐུན་ཕྱོགས་ལས་ལྡོག་མི་ལྡོག་ཐེ་
ཚོམ་ཟ་བའི་གཏན་ཚིགས་ཏེ། དེའི་མཚན་ཉིད་ཡིན་པའི་ཕྱིར། མཚན་གཞི་

195

ནི་ཡོད་དེ། ཀུན་མཁྱེན་བསྐལ་དོན་དུ་སོང་བའི་གང་ཟག་གི་ངོར། ངག་སྨྲ་
བའི་གང་ཟག་ཕ་རོལ་བོ་ཆོས་ཅན། ཀུན་མཁྱེན་ཡིན་ཏེ། ངག་སྨྲ་བའི་ཕྱིར།
ཞེས་བཀོད་པ་ལྟ་བུ་དེ་ཡིན་པའི་ཕྱིར། དེར་ཐལ། དེ་སྒྲུབ་ཀྱི་ཕྱོགས་ཆོས་
ཅན་དུ་སོང་བའི་གང་ཟག་གིས་ངག་སྨྲ་བ་དེ། དེར་སྒྲུབ་པ་ལ་མི་མཐུན་
ཕྱོགས་ལམ་པོ་ཆེའི་སྐྱེས་བུ་སོགས་ལ་འཇུག་པར་ཚད་མས་མཐོང་ལ། མཐུན་
ཕྱོགས་ཀུན་མཁྱེན་ལ་འཇུག་མི་འཇུག་ཐེ་ཚོམ་ཟ་བའི་ཕྱིར། དང་བོ་གྲུབ་སྟེ།
དེ་འདྲའི་གང་ཟག་གིས་དེ་སྒྲུབ་ཀྱི་མི་མཐུན་ཕྱོགས་ལམ་པོ་ཆེའི་སྐྱེས་བུ་
ངག་སྨྲ་བ་ཡིན་པར་ཚད་མས་ངེས་པའི་ཕྱིར། གཉིས་པ་གྲུབ་སྟེ། དེ་ལ་ཀུན་
མཁྱེན་བསྐལ་དོན་ཡིན་པའི་ཕྱིར།
སངས་རྒྱས་ཀུན་དངོས་རྒྱལ་དབང་ཙོང་ཁ་བའི། །མདོ་རྒྱུད་མངའ་

བདག་འཇམ་བཞད་རྡོ་རྗེའི་གཞུང་། །ཀུན་མཁྱེན་དབང་བོ་ངག་དབང་
བཀྲ་ཤིས་དཔལ། །འཇམ་དབྱངས་བླ་མའི་གསུང་གི་བདུད་རྩིའི་མཆོག
ཡོངས་འཛིན་དམ་པ་མཉེས་ཕྱིར་བདག་གིས་བྲིས། །དེ་ལས་བྱུང་བའི་དགེ་
ཚོགས་རྒྱ་མཚོའི་མཐུས། །རྒྱལ་བའི་གསུང་ལ་འཆད་རྩོད་རྩོམ་པའི་སྒྲས། །
མདོ་བསྟན་གཞུང་ལུགས་ཕྲ་ཞིབ་ཉིན་བྱེད་འོད། །སྒྲིབ་གཉིས་ཀུན་བྲལ་
དཔུང་ཚོགས་བཅོམ་བྱས་ནས། །སྐུ་གསུམ་གོ་འཕང་དམ་པ་མྱུར་ཐོབ་ཤོག །
196

ཅེས་ཚད་མ་རྣམ་འགྲེལ་གྱི་དགོངས་དོན་གསལ་བར་བྱེད་པའི་རང་
ལུགས་འདིཡང་། འཇམ་དབྱངས་བླ་མ་ཀུན་མཁྱེན་ཆེན་པོ་ངག་དབང་
བཀྲ་ཤིས་དཔལ་བཟང་བོའི་གསུང་བཞིན་འཛིན་གྲུ་ཉེར་བརྒྱད་པའི་སྐྱོར་
བཏབ་པའི་མཐུས་བསྟན་པ་དང་། སེམས་ཅན་ཐམས་ཅད་ལ་ཕན་པ་རྒྱ་
དཔོན་ངག་དབང་དགེ་ལེགས་ཀྱི་འཛིན་གྲྭ་དང་བཅས་པས་ཟིན་བྲིས་
ཆེན་པོ་འབྱུང་བར་གྱུར་ཅིག །
ཅེས་རྟགས་རིགས་ཀྱི་རྣམ་བཞག་ལེགས་བཤད་གསེར་གྱི་འཕྲེང་
མཛེས་ཀྱི་ཟུར་རྒྱན་འདི་ནི་འཇམ་དབྱངས་བླ་མ་ཁྲི་རིན་པོ་ཆེ་ངག་དབང་
བཀྲ་ཤིས་དཔལ་བཟང་བོས་བརྩི་བཞག་ཏུ་གནང་བ་ཟིན་བྲིས་སུ་བཏབ་
པ་ཡིན་གཤིས་སྐབས་འགའ་ཞིག་ལ་དོགས་པ་ཕྲན་ཚེགས་འདུག་ཀྱང་གོ་སླ་
བར་དགོངས་ནས་རགས་བཤད་ཀྱི་ཚུལ་དུ་གནང་བའམ། ཟིན་བྲིས་
འདེབས་ལུགས་ཀྱི་དབང་གིས་ཡིན་པ་ཁ་ཚོད་གཅོད་དཀའ་ཞིང་དཔེ་རྒྱུན་
ཤིན་ཏུ་དཀོན་སྟབས་དཔེ་གཅིག་ཁོ་ན་འབྱོར་བ་སོར་བཞག་སྟེ། རང་རེ་
རྣམས་ལ་ཡང་ཧ་ཅང་མཁོ་ཆེ་བས། ཆོས་སྡེ་ཆེན་པོ་སྐུ་འབུམ་བྱམས་པ་གླིང་
དུ་དཔར་དུ་བསྐྲུན་པའི་དགེ་བས་བདག་གཞན་འགྲོ་ཀུན་རྣམ་མཁྱེན་
རྒྱལ་བའི་གོ་འཕང་མྱུར་དུ་ཐོབ་བར་གྱུར་ཅིག ། སརྦ་མངྒ་ལཾ། །
197